CELEX: 62014CN0369
Language: el
Date: 2014-07-31 00:00:00
Title: Υπόθεση C-369/14: Αίτηση προδικαστικής αποφάσεως την οποία υπέβαλε το Landgericht Köln (Γερμανία) στις 31 Ιουλίου 2014 — Sommer Antriebs- und Funktechnik GmbH κατά Rademacher Geräte-Elektronik GmbH & Co. KG

8.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 439/15
            
         Αίτηση προδικαστικής αποφάσεως την οποία υπέβαλε το Landgericht Köln (Γερμανία) στις 31 Ιουλίου 2014 — Sommer Antriebs- und Funktechnik GmbH κατά Rademacher Geräte-Elektronik GmbH & Co. KG
   (Υπόθεση C-369/14)
   (2014/C 439/22)
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Köln
   
      Διάδικοι στην υπόθεση της κύριας δίκης
   
   
      Ενάγουσα: Sommer Antriebs- und Funktechnik GmbH
   
      Εναγομένη: Rademacher Geräte-Elektronik GmbH & Co. KG
   
      Προδικαστικά ερωτήματα
   
   
               1)
            
            
               Έχουν τα άρθρα 2, παράγραφος 1, 3, στοιχείο α', καθώς και τα παραρτήματα IA και IB, της οδηγίας 2002/96/ΕΚ (1) του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τα απόβλητα ειδών ηλεκτρικού και ηλεκτρονικού εξοπλισμού, και/ή τα άρθρα 2, παράγραφος 1, στοιχείο α', 3, παράγραφος 1, στοιχείο α', καθώς και τα παραρτήματα I και II της οδηγίας 2002/19/ΕΚ (2) του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τα απόβλητα ηλεκτρικού και ηλεκτρονικού εξοπλισμού, την έννοια ότι ενεργοποιητές θυρών (γκαράζ) που λειτουργούν μέσω ηλεκτρικών τάσεων από περίπου 220 V έως 240 V, οι οποίοι προορίζονται για εγκατάσταση μαζί με τη θύρα (γκαράζ) στην τεχνική υποδομή κτιρίου, εμπίπτουν στην έννοια του ηλεκτρικού και ηλεκτρονικού εξοπλισμού, ιδίως δε στην έννοια των ηλεκτρικών και ηλεκτρονικών εργαλείων;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Έχουν το παράρτημα IA, σημείο 6, και το παράρτημα IB, σημείο 6, της οδηγίας 2002/96/ΕΚ και/ή το άρθρο 3, παράγραφος 1, στοιχείο β', το παράρτημα I, σημείο 6, το παράρτημα II, σημείο 6, της οδηγίας 2012/19/ΕΕ την έννοια ότι ενεργοποιητές (θυρών γκαράζ), κατά το πρώτο ερώτημα, πρέπει να θεωρούνται ως τμήματα σταθερών βιομηχανικών εργαλείων μεγάλης κλίμακας κατά την έννοια αυτών των διατάξεων;
            
         
               3)
            
            
               Σε περίπτωση καταφατικής απαντήσεως στο πρώτο ερώτημα και αρνητικής απαντήσεως στο δεύτερο ερώτημα:
               Πρέπει το άρθρο 2, παράγραφος 1, της οδηγίας 2002/96/ΕΚ και/ή το άρθρο 2, παράγραφος 3, στοιχείο β', της οδηγίας 2012/19/ΕΕ να ερμηνευθούν υπό την έννοια ότι ενεργοποιητές (θυρών γκαράζ), κατά το πρώτο ερώτημα, πρέπει να θεωρούνται ως τμήμα άλλου τύπου εξοπλισμού ο οποίος δεν εμπίπτει στο πεδίο εφαρμογής της σχετικής οδηγίας;
            
         
      (1)  Οδηγία 2002/96/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τα απόβλητα ειδών ηλεκτρικού και ηλεκτρονικού εξοπλισμού (ΑΗΗΕ) — Κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής όσον αφορά το άρθρο 9 (ΕΕ L 37, σ. 24).
   
      (2)  ΕΕ L 197, σ. 38.